Hryðjuverk geðsjúks öfgamanns

Hryðjuverkin í Noregi, þar sem yfir nítíu manns voru myrt í sprengjuárásinni í Osló og hinni viðbjóðslegu skotárás á ungmennin á eynni Utöya sýna hve ótrúlegum harmi einn maður getur valdið, en oftast standa skipulögð öfgasamtök fyrir hörmungaratburðum af slíkri stærðargráðu.

Fólk er algerlega berskjaldað fyrir svona brjálæðingum, eins og sýnir sig í þessu tilfelli, en ekki nokkur maður í umhverfi hans, eða sem til hans þekkti, virðist hafa haft hinn minnsta grun um hann væri að undirbúa einhvern mesta glæp sem framinn hefur verið á Norðulöndum.

Sjálfur virðist hann ekki hafa gefið neitt upp um fyrirætlanir sínar á þeim netsíðum sem hann var virkur á, en slíkt mun þó vera nokkuð algengt, t.d. hjá þeim ungmennum sem hafa staðið fyrir skotárásum á skóla og aðra fjölmenna staði. Þegar svona vitstola menn eiga í hlut skiptir ekki máli hvort þeir eru vinstri- eða hægriöfgamenn, því í raun er hugur þeirra jafn sjúkur hverjar sem skoðanir þeirra eru á mönnum og málefnum. Geðsjúklingar af þessari gerð geta sjálfsagt alltaf fundið afsakanir í huga sér til að réttlæta gerðir sínar.

Norðmenn eru nánasta vina- og frændþjóð okkar Íslendinga og því snertir þessi hræðilegi atburður okkur djúpt og hugur okkar og samúð er með norsku þjóðinni.

Fyrri ummæli:
Mér sýnist augljóst, þar sem ekkert benti til hvað hann var að undirbúa á löngum tíma, sýni um fram allt kaldrifjaðan og skipulagðan ásetning að framkvæma út í ystu æsar pólitískan rétttrúnað sinn frekar en geðsýki.

En það má svo sem segja að ekkert sé heilbrigt við pólitískar öfgar, hvort heldur er til hægri eða vinsti.

Jú, það skiptir miklu máli hvort að hann sé róttækur hægri maður.

Ekki reyna að fara í grafgötur með það nú þegar ljóst er að ekki er hægt að kenna múslimum um morðin.

Hefði hann verið róttækur vinstri maður hefði allt farið í háaloft meðal Moggabloggaranna.

En nú, þegar þessi óþægindi hafa verið tengd hægriöflum, þá er allt gert til að reyna að þagga það niður.

Fjöldamorð á börnum hefur ekki verið aðferð róttækra vinstri manna og anarkista. Og þá er ég auðvitað ekki að tala um vinstri sinnaða stjórnvaldssinna á borð við þá sem stjórnað hafa stórum vinstrisinnuðum ríkjum heldur vinstri menn með anarkískar og átónómískar tendensíur.

||

Raunar er það ekki rétt að þessi ólánsmaður hafi ekkert sagt eða gert í þessa veruna. Hann hafði ekki farið leynt með hatur sitt á Verkamannaflokknum og leiðtogum hans, sem hann kallaði m.a. "landsmorðingja" á samskiptasíðum.

Ekki ósvipað er að gerast hér á landi varðandi með hatursáróðurinn gegn ríkisstjórnarflokkunum þar sem mönnum eru ekki vandaðar kveðjurnar, nafngiftirnar og landráðaásakanir. Eru hugsanlega einhverjir "Breivikingar" að undirbúa eitthvað svipað hér á landi? Það er allavega full ástæða til að taka hatursskrif og hótanir í garð ráðherra og ríkisstjórnar alvarlega í ljósi þessara atburða, erum við ekki sammála um það nafni?

||

Þegar einhver sem tilheyrir "óvininum" fremur ódæðii, þá er það hryðjuverk vegna trúar eða uppruna. Þegar einn af "okkur" fremur ódæði þá er viðkomandi sagður brjálæðingur.

||

Hann á enga afsökun í "geðsýki", Axel Jóhann Axelsson, enda fungeraði hann með fulla vitsmuni til ýmissa hluta eins og að stofna og reka fyrirtæki og skipuleggja allan höfuðglæp sinn út í yztu æsar. Þessi mannfjandsamlegi Breivik á það skilið að hanga í hæsta gálga eða hálshöggvast, eftir ýtarlega rannsókn máls hans hjá lögreglu og dómstólum, en því miður er engin dauðarefsing í gildi í Noregi. &#150; PS. Ég tek fram, að ég hef ekki lesið hér nema hluta þessarar umræðu ykkar.

||

Gat það verið að ofzatrúaður kaþólikki kallaði eftir dauðarefsingu.

Hafið það hugfast, allir öfgatrúaðir, að ef við færum eftir hinum sturluðu kenningum um auga fyrir auga og tönn fyrir tönn, þá værum við langflest sjónlaus og tannlaus í dag.

||

Jón, hrópandi á dauðarefsingu ber ekki mikil merki um kristingildi hjá þér enda kannski ekki að saka þar sem þú tilheyrir Kaþólsku kirkjunni sem er eitt rotnasta og ógeðfeldasta betterí sem til er í heiminum.

Ég held að það sé við hæfi að vitna í J.R.R Tolkinen í þessu samhengi eða þar sem Gandalfur sagði við Fróða í Hringadróttinssögu:
"Margir sem eiga skilið að deyja lifa...og margir sem eiga skilið að lifa deyja...getur þú gefið þeim líf? Vertu því ekki áfjáður í að deila dauða og dómi...því jafnvel þeir vitrustu sjá ekki fyrir endinn"

En svo ég blandi mér nú í umræðu ykkar nafnanna. Að þá held ég að það sé full ástæða til að taka hótanir hérlendis alvarlega og ekki þurfti heldur þetta tilvik til að sú ástæða væri til staðar.
Það var hópur fólks sem var hér með vefsíðu þar sem því var haldið fram að það þyrfti að drepa ákveðna einstaklinga og hreinsa til í þjóðfélaginu...nafnið á hópnum er alveg stolið frá mér en þau voru nokkuð áberandi hérna snemma árið 2009.

||

Það vantar þann bút inn í fréttirnar á íslandi sem hefur komið fram hér í noregi að maðurinn er ofsatrúarmaður,er í frímúrarareglu og tekur bíblíuna ansi bókstaflega.Það sannast eins og oft áður að þegar menn blanda saman þessum tveim hlutum,trúarbrögðum og pólítík saman verður oft til hættuleg blanda.

||

Jósef, því miður þá er mikið um að fólk lesi Biblíuna og túlki það sem því þóknast út úr henni. Ef ég myndi lesa biblíunna með það fyrir leiðarljósi að finna í henni eitthvað sem segir að ég eigi að fórna börnunum mínum á altari þá gæti ég fundið það ef ég myndi aðeins lesa örfáar línur og hundsa hvað stendur á undan þeim og eftir.

Biblíuna ber hinsvegar að lesa sem heild og hvergi nokkur staðar segir biblían að við eigum að drepa menn...gamla testamenntið segir það þar sem gamla testamenntið leggur línurnar um það hver lög samfélagsins eru...hvað sé ásættanlegt og hver séu viðurlög við brotum gegn lögunum. Í nýja testamenntinu er refsingin hinsvegar lögð til hliðar og við fáum fyrirgefningu og náð og eigum að sjálfsögðu að sýna slikt hið sama.

Að við eigum að drepa menn stendur hinsvegar hvergi í Biblíunni þar sem bibían er Gamla og nýja testamenntið til samans. Það stendur þó auga fyrir auga og tönn fyrir tönn og að ef maður drepi mann þá eigi hann að gjalda með lífi sínu en það stendur í gamla testamenntinu sem eitt og sér er þekkt sem "Torah" trúarrit Gyðinga.

En vissulega hefur mörgum tekist að túlka ýmislegt út úr Biblíunni án þess þó að túlkunin sé nokkuð annað en hártoganir og bull.

||

Bjarni, hér er þér villugjarnt. Það er að vonum, eins léleg og fræðslan hefur verið um kristindóm í þessu landi á síðustu áratugum. Kenning Gamla testamentisins um auga fyrir auga og tönn fyrir tönn er EKKI kenning Krists og heldur ekki mín.

Arnar Geir Kárason, þessi ummæli þín um kaþólsku kirkjuna dæma sig sjálf - afhjúpa þína vanþekkingu og fordóma, og er ég þó ekki að segja, að kirkjan sem mannlegt samfélag sé flekklaus, fjarri fer því.

"Hrópandi á dauðarefsingu ber ekki mikil merki um kristingildi hjá þér," segirðu, en því er þveröfugt farið: þú finnur ekki neins staðar beina andstöðu við dauðarefsingu í Biblíunni nema vitaskuld þegar dæmt er röngum dómi eða dómi sem fer að hörku til gegn réttlætinu.

Það er fróðlegt sem þú segir þarna um einhvern hóp hérlendis sem hafi verið "með vefsíðu þar sem því var haldið fram að það þyrfti að drepa ákveðna einstaklinga og hreinsa til í þjóðfélaginu." Endilega reyndu að upplýsa nánar um þann hóp eða einhverja í honum, fólk þarf að fá að vita þetta.

Jósef Ásmundsson, kristindómur frímúrara er ekki hefðbundinn kristindómur, heldur undir frönskum 18. aldar áhrifum (deisma). Þú fordæmir ekki alla sultu (eða allan kristindóm), þótt ein sultutegund (eða ein kirkja eða trúarhópur) virðist eða reynist lakari að gæðum en vænzt var.

Þrátt fyrir tal þitt um Biblíuna, virðistu illa að þér í henni, Arnar Geir Kárason, og hér er ég að vísa til innleggs þíns kl. 16.22. Þinn tími er EKKI kominn til að pontifíkera hér um sannindi Biblíunna. Ekki leizt mér heldur á það, þegar þú fórst fyrir fáeinum misserum að boða það, að fósturdeyðingar væru bara alveg í lagi á kristilegan mælikvarða!

||

Það er svo rangt að blanda pólítík inn í þetta. Þessi maður er náttúrulega bara geðsjúklingur. Ef fólk heldur að hann hafi bara verið að þessu afþví hann var svona svakalega mikill öfga-maður þá er eitthvað að. Allir öfgamenn eru hinsvegar slæmir en ekki það slæmir að þeir gera eitthvað þessu líkt.

Ég held að fólk ætti frekar að sýna samúð með Normönnum og fyrirlíta þennan mann og geyma það að fyrirlíta skoðanir hans. Afþví að þetta er svo sannarlega ekki skoðununum að kenna. Maðurinn er veikur.

||

Jú, svo sannarlega er þetta skoðunum hans að kenna. Skoðanir geta verið hættulegar. Skoðun nazista á Gyðingum var þeim síðarnefndu banvæn.

||

Ekki minnist ég þess að hafa heyrt/lesið eina einustu sögu af Jesú þar sem hann mælti með dauðarefsingum.

Hinsvegar er fyrirgefningin óumdeilanlega einn sterkasti boðskapur hans (vinsamlegast ekki túlka það sem svo að þessum manni eigi einfaldlega að fyrirgefa og sleppa aftur út á meðal manna).

En það er vert að hafa í huga, sérstaklega fyrir ofstækizfulla öfgatrúaða menn eins og Jón, að menn eyða gríðarlega miklum tíma og orku í að dæma og sakfella hvern annan, fyrirgefningin tekur hinsvegar aðeins eina sekúndu.

Þessi geðsjúklingur í Noregi er okkur öllum verðugt víti til varnaðar, hér þarf að fylgjast vel með öllum róttækum öflum, hvort sem þau eru trúarlegs eðlis, eins og hin stórhættulega kaþólska kirkja, hinir snargeðbiluðu vottar Jehóva, nú eða einfaldlega þjóðkirkjan með alla sína misyndismenn; eða af hinum pólitízka eðli, þar eru öfgamenn í allar áttir og með þeim þarf að fylgjast grannt.

Það er bara tímaspursmál hvenær svona lagað gerist á okkar litla landi.

||

Eitthvað hefurðu nú lesið vitlaust ef þú fékkst það út að ég teldi fóstureyðingar í góðu lagi... það sem ég gagnrýndi helst var hroki og yfirgangur kirkjunnar og þá sér í lagi kaþólikka og baptista að vilja meina öllum öðrum sem ekki deila okkar trúar og lífskoðunum um frelsi til þess að hátta þeirra lífi eftir þeirra eigin vilja. Sem og þann tvískinnung sem felst í því að standa fyrir utan sjúkrahús með skilti og uppnefna stúlkur sem þegar ganga í gegnum mikla erfiðleika sem fylgir slíkri ákvörðun.
En það er í sjálfu sér allt önnur umræða sem ég vil síður fara út í á þessum grundvelli.

Ég er hinsvegar sjálfur að reyna að muna nafnið á þessum hóp og/eða hvar ég rakst á hann.

||

Óskaplega getur umræðan um þennan sorglega atburð orðið yfirgengilega heimskuleg hér í bloggheimum.

Geðsjúkir morðingjar og siðblindir finna sér yfirleitt einhverjar réttlætingar fyrir sínum illskuverkum.

Þótt engin væri kristin trú, islamstrú, vinstri stefna né hægri stefna, þá myndu þessir einstaklingar engu síður fremja sín voðaverk.

Illska, siðblinda og hatur, það eru ástæður allra svona voðaverka, jafnvel þótt þessi illmenni finni einhverjar stefnur til að réttlæta voðaverkin sín.

||

Til þess að skoða hlutina í samhengi við íbúafjölda má benda á að í hlutfalli við 9/11 þá er þetta 100% hærri dánartala í Noregi. Svakalegt.

||

Bjarni, það er ekki mitt að fyrirgefa þessum manni, það geta ástvinir fórnarlamba hans reynt að gera, og sparaðu dómsýkina, ef það gengur ekki greiðlega hjá þeim. Og ekki eyði ég "gríðarlega miklum tíma og orku í að dæma og sakfella" þennan mann fyrir aðra, það gerðu nefnilega nánast allir og þurftu ekki að hugsa sig oft um. Þér er undarlega mikið niðri fyrir að tala um að fyrirgefa þessum óvætti samfélagsins, en svo talarðu fordæmandi á alhæfandi hátt um kaþólska kirkju, 1100 millj. manna samfélag, og þarft að koma með aðra alhæfandi hleypidóma um annað trúarsamfélag um leið. Þetta er þitt vandamál, Bjarni, ekki mitt, þessir óskynsamlegu æsingarþankar þínir.

Arnar Geir, þú vilt "frelsi" kvenna og stúlkna til að ákveða sjálfar örlög ófæddra barna sinna (og áttar þig sennilega ekki á því, að það formlega frelsi þeirra er misnotað óspart af öðrum - foreldrum, barnsfeðrum og vinum - sdem auðveldur farvegur til að þrýsta þeim, oft hikandi eða jafnvel óviljugum, í fósturdeyðingu. Afstaða þín er ekki kristin, heldur veraldleg. Ófædd börn þurfa á lagavernd að halda ekki síður en fædd börn.

Síðueigandi, viltu þá láta setja manninn undir læknis hendur?

||

Varðandi það að dæma og sakfella, þá er ég að sjálfsögðu að tala almennt séð, enda staðfesta hækkandi tölur þeirra sem eru dæmdir til fangavistar um allan heim að við erum afar upptekin af því að dæma og sakfella aðra.

Auðvitað á þessi maður að hljóta sinn dóm og aldrei að sjá dagsins ljós aftur, ég er bara að benda á að þessi ofzi sem einkennir samfélag okkar er einmitt það sem knýr svona geðsjúklinga áfram. Svona menn eru fjöldaframleiddir í öfgahreyfingum, trúarlegum, pólitískum og and-félagslegum.

Það er einfaldlega staðreynd að af öfgum eru svona "nöttarar" sprottnir. Ég er ekkert að alhæfa um einn eða neinn, ég er eingöngu að benda á að innan allra hreyfinga myndast öfgahópar, innan öfgahópanna eru bilaðir einstaklingar og frá þeim spretta svona verknaðir. Þess vegna þarf að fylgjast með öllum stórfum hreyfingum, sérstaklega á stærð við hið kaþólska skrímsli, en skv. einfaldri tölfræði magnast líkur á ódæðismönnum í svo stórum hópi. Sérstaklega þar sem afar margir þar eru sturlaðir bókstafsofzatrúarmenn.

Við þurfum ekki að líta lengra en á okkar litla Ísland. Ólafur Skúlason barnaníðingur. Georg skólameistari barnaníðingur. Margrét Müller barnaníðingur. Það væri bara óskandi að svona sturlað fólk færi að fordæmi Margrétar og varpaði sér úr turni út í opinn dauðann, helst samt áður en það fremur níðingsverk.

Ég býst samt við að þeir sem eru svona fylgjandi dauðarefsingu, að þeir séu tilbúnir að taka að sér hlutverk böðulsins þegar á þarf að halda? Eða hvað?

||

Annars er það bara svo merkilegt með suma öfgasinnaða trúarmenn að þeir telja sig hafa rétt til að ákveða líf og dauða. Eins og sumir kaþólikkar, telja sig verða að vernda ófætt líf, jafnvel þótt konu hafi verið nauðgað, hún skal vera neydd til að geta barn kvalara síns, jafnvel þótt líf móður muni enda gangi hún meðgönguna á enda. Nei öfgatrúaðir kaþólikkar telja sig hafa æðra vald en aðrir til að ákveða fyrir hönd þeirra.

Síðan þegar kemur að málefnum aumingja eins og þessa Norðmanns, þá allt í einu mega þeir (hinir sturluðu kaþólikkar) taka sér það vald að ákveða hverjir skuli deyja. Ótrúlegur tvískinnungur og hræsni fólgin í þessu.

En þetta útskýrir auðvitað þá refsigleði sem fylgt hefur kaþólikkum um aldur og ævi. Brenna, hengja, pynta, nauðga, kaþólskan huginn þetta skal auðga!

||

Þú ert nú meira endalausa ruglið í þér, Bjarni minn. Þú þekkir greinilega hvorki haus né sporð á kaþólsku.

En gott er svarið hjá þér, Axel (ég kallaði þig síðuhöfund, af því að annar Axel Jóhann hafi verið hér virkur líka).

En það er kannski sá alvarlegi hængur á þessu svari þínu, að alls óeðlilegt er að stinga mönnum inn í geðsjúkrahús, sem þangað eiga ekki erindi vegna neins greinanlegs geðkvilla.

Bjarni talar um hann sem "geðsjúkling" og "sturlaðan", virðist mjög snöggur að sjúkdómsgreina fólk og reyndar marga aðra að auki með þessari færibandasjúkdómsgreiningu sinni. En rétturinn horfir til þess, hvort sakborningur verði talinn sakhæfur eður ei. Þessi náungi vissi vel hvað hann var að gera, skipulagði glæpi sína langt fram í tímann og af ískyggilegri nákvæmni og bilaði ekki af taugaveiklun að framkvæma þá.

Ég kalla það í reynd sýknu forherts glæpamanns að gefa honum geðsjúklings-passann, og mér sýnist þetta einföld undankomuleið frá þeirri afleitu réttarfarsstefnu að engan megi dæma í meira en 25 ára fangelsi. Mjög sennilega gæti það þá þýtt 25 ára fangelsi, án neinnar afléttingar, og síðan yrði hann hugsanlega myrtur af einhverjum hinna mörgu þúsunda vina eða ættingja fórnarlambanna. En við erum reyndar hvött til að hefna okkar ekki sjálf (það segir Guðsorðið: Biblían), ríkisvaldið sjái um það þessa heims ... En þá er illa komið, þegar það er einmitt það, sem ríkisvaldið gerir ekki (að fullnægja réttlætinu) eða með augljóslega ófullkomnum hætti.

||

Jón Valur, það er staðreynd að meira segja á Íslandi, á litla Íslandi, finnast kaþólskir barnaníðingar. Fleiri en einn meira að segja.

Þetta voru meira að segja bæði hausinn og sporðurinn á kaþólskunni hérna, og eitt stykki biskup til að halda verndarvæng yfir níðingana.

Ótrúleg hræsni alltaf hreint í ykkur kaþólsku níðingunum!

||

Nú æsirðu þið upp, Bjarni, hverju sætir það? Og ættirðu ekki að setja nafn þitt undir þetta? Eða hvaða kaþólski biskup hér á landi hélt verndarhendi yfir barnaníðingum, geturðu svarað því?

Kaþólski barnaskólinn hafði hins vegar afar gott orð meðal Íslendinga í um eða hartnær hálfa öld og það verðskuldað. Það er sannarlega ömurlegt, ef rétt reynist, að síðan hafi setzt þar að barnaníðingar og misnotað sér traust manna, bæði á skólanum og prestvígðum yfirmanni, um það getum við svo sannarlega verið sammála. En athæfið er eins fjarri kaþólskri trú og siðferði eins og verða má, sérðu það ekki?

Svo þarftu ekki að tengja afstöðu mína til dauðarefsinga kaþólsku kirkjunni sérstaklega. Jóhannes Páll 2. páfi og Benedikt eftirmaður hans hafa báðir talað gegn dauðarefsingum -- þó ekki fordæmt þær kategórískt í sérhverju tilfelli, en þeir vilja þó helzt engar, og jafnvel mælti J.P.2. gegn dauðadómi yfir fjöldamorðingjanum Timothy McVeigh -- ólíkt mér. En meðmæli þeirra með fangelsisdómi í stað dauðarefsingar eru þó háð því, að til séu nægilega trygg fangelsi í viðkomandi landi til að koma í veg fyrir flótta og áframhaldandi stórglæpi viðkomandi sakamanna. Þetta öryggi telja þeir fangelsi í Evrópu og N-Ameríku og víðar geta veitt, en ekki í sumum 3. heims löndum og því verði ekki felldur áfellisdómur yfir þeim í a.m.k. sumum tilvikum dauðadóma þar.

Vona ég, að þetta upplýsi menn nokkuð um "kaþólskuna" í þessu sambandi.

Svo er alveg ljóst, að ég er ekki að mæla með dauðadómi sem hefndarráðstöfun.

||

Jón Valur, ég segi nú bara hverjum er ekki skítsama hvað Biblían hefur um þetta að segja, ekki var nú Guð þessarar dýrmætu Biblíu þinnar að hafa fyrir því að hjálpa aðeins til og bjarga lífum saklausra ungmenna, nei hann virti víst frjálsan rétt árásarmannsins of mikið til þess.

Ég bara spyr hvernig nokkur trúuð manneskja, sem heldur því fram að ósýnilegi galdrakallinn á himnum ofan hafi mátt til að svara bænum og elski okkur svona gríðarlega mikið, geti réttlætt sína trú frammi fyrir slíkum hörmungum!

Þannig að vertu ekkert að blanda þessari úreltu og fáránlegu bók þinni í málið, hún hefur ekkert um þetta að segja.

Annars tel ég að þetta sé eitt af þeim fáu tilvikum þar sem ég gæti með góðri samvisku stutt dauðarefsingu á annarri manneskju, alveg sama hvort hann er geðveikur eður ei, enda finnst mér nú mun líklegra að hann skuli aðeins vera siðblindur og að auki fylltur öfgaskoðunum, allaveganna miðað við yfirvegað skipulagið og kaldrifjaða grimmdina.

||

Jón Ferdínand, mér er alveg sama um þína fordóma gegn trúnni og Biblíunni.

Kristinni trú er ekki hnekkt með því, að stríð og stórglæpir eigi sér stað hér á jörðu. Ábyrgðin er þeirra, sem misnota frelsi sitt til að ráðast á líf annarra, ekki Skaparans sem hefur gefið okkur sitt siðferðislögmál.

||

Þú greinilega fattaðir ekki punktinn sem ég var að reyna að færa fram, en hann var sá að þessum ímyndaða Guði er greinilega meira annt um frjálst val siðblinds brjálæðings heldur en líf saklausra barna og þér er velkomið að reyna að réttlæta þetta fyrir sjálfum þér með því að hunsa það sem ég er að segja aftur.

Og hvað meinarðu með fordóma? Eru þetta ekki allt gildir punktar? Og hvað er Guð annað en ósýnilegur galdrakall á himnum, ég bara spyr?

Svo er nú skilgreiningin á trú sú að halda einhverju fram (sama svo sem hvað það er: Hómópatía, stjörnuspeki eða Biblían) án sönnunargagna eða á móti sönnunargögnum og finnst mér það nú segja allt það sem segja þarf og eru engir fordómar fólgnir í því, einungis almenn skynsemi og rökhugsun.

Það er nú bara einu sinni þannig að um leið og sönnunargögn eru fengin og staðfest með hinni vísindalegu aðferð sem segja til um tilvist fyrirbæris þá þarf enga trú til, fyrirbærið verður þekkt staðreynd líkt og þyngdaraflið eða tilvist baktería.

Ef þú skilur þetta ekki þá skilurðu ekki neitt (svo ég fái nú lánaðann frasa frá smíðakennara mínum í grunnskóla).

||

Bjarni og Jón séra George var staðgengill biskups, þess vegna má segja að biskup hafi haldið verndarvæng yfir sjálfum sér. Hitt er svo vitað mál og hefur verið sannað á orði og á borði, að allir æðstu yfirmenn kaþólsku kirkjunnar, að páfanum meðtöldum, vissu um níðingsverk presta sinna. Þeir brugðust hinsvegar við með því að færa þá til og halda yfir þeim hlífskildi í þeirri von um að athæfin kæmust aldrei upp.

Þessi einfalda sögulega staðreynd gerir kaþólska kirkju að einhverju því viðurstyggilegasta apparati sem um getur á jörðinni því sá sem verndar barnaníðinga er engu betri en níðingarnir sjálfir.

Þannig var það hjá hinni kaþólsku kirkju.

Ógeðfellt!

||

Þínar skilgreiningar á trú eru hreinasta vitleysa, Jón Ferdínand.

Þú veizt greinilega lítið um þennan þátt þekkingarfræðinnar -- rétt eins og um guðshugtakið í heimspekinni og forsendur Guðstrúar. -- Get svo svarað ýtarlegar seinna.

Ummæli:
Hinn kaþólski skóli gat sér gott orðspor eingöngu vegna þess að níðingsverkin voru þögguð niður. Ég man í denn að aldrei var talað um Möggu Müller öðruvísi en með fyrirlitningu á mínu heimili, enda öllum ljóst að hún væri snargeðbiluð.

En mikið afskaplega hefur frú Müller tekið sig vel út á stéttinni þar sem hún hefur legið eins og illa framreidd spaghettí klessa eftir stökkið góða!

http://littlestorieseverywhere.com/wp-content/uploads/2010/11/NY0100_BBQ-Spaghetti_lg.jpeg

Og jú jú það er sorgleg staðreynd að hin kaþólska kirkja, að undirlagi hennar æðstu yfirboðara, gerði tilraun til að hylma yfir með barnaníðingum sem frömdu sálarmorð á þúsundum barna.

Alls kostar óhuggulegt "apparat" eins og það er orðað hér að ofan.

Verkefni: Kaldhæðnigreining - Kaldhæðni eða ekki
Merking: Ekki kaldhæðin